સુત્રોનાં જણાવ્યાં મુજબ આ સમગ્ર મામલે ભવાની ઠાકુરનાં નામના એક શખ્શે પોતાને મહારાણી પદ્માવતી યૂથ બ્રિગેડનો અદ્યક્ષ ગણાવ્યો છે. તેણે અલ્પેશ ઠાકોર વિરુદ્ધ જાહેરમાં જણાવ્યું છે કે, અલ્પેશ ઠાકોર રાક્ષસી પ્રકૃતિનો માણસો છે, તેટલુ જ નહિ તેણે અલ્પેશનાં સાથીદારોને પણ રાક્ષસી પ્રકૃતિનાં ગણાવ્યા છે. લોકોને ભડકાવતા તેણે કહ્યુ કે, આવા લોકો પણ દેશમાં છે જે ગરીબ અને મજૂરી કરતા લોકો પર અત્યાચાર કરે છે અને પોતાની કાયરતાનું ઉદાહરણ તાજા કરે છે. તેણે વધુમાં કહ્યુ કે, આ પ્રકારનાં લોકો દેશને તોડવાનું કામ કરી રહ્યા છે જેમને સબક મળવો જ જોઇએ.